

ΕΕ5Τ 

Κθ35θη: 8 ί 9 Β 
(θΓη&θεΜθά) 

1_003ΐΪ0η: ΑΙίιβηΙ ΕΙΚηίΚο 
Τγρο9Γ3(ίοι^^ 


15643 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1075 

30 Απριλίου 2014 


ΑΠΟΦΑΣΕΙ Σ 

Αριθμ. 8059 

Όροι, προϋποθέσεις και χρόνος προβολής κατά την προ¬ 
εκλογική περίοδο των πολιτικών κομμάτων και συ¬ 
νασπισμών κομμάτων που εκπροσωπούνται στο Ευ¬ 
ρωπαϊκό Κοινοβούλιο και στη Βουλή των Ελλήνων 
από τους δημόσιους και ιδιωτικούς ενημερωτικούς 
ραδιοφωνικούς και τηλεοπτικούς σταθμούς ελεύθε¬ 
ρης λήψης καθώς και τους φορείς παροχής συνδρο¬ 
μητικών ραδιοφωνικών και τηλεοπτικών υπηρεσιών 
κάθε μορφής, στις εκλογές της 25ης Μάΐου 2014 για 
την ανάδειξη των Ελλήνων Αντιπροσώπων στο Ευ¬ 
ρωπαϊκό Κοινοβούλιο. 

Ο ΥΠΟΥΡΓΟΣ ΕΣΩΤΕΡΙΚΩΝ - 
ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

1. Τις διατάξεις: 

α) Του ν. 3023/2002 «Χρηματοδότηση των πολιτικών 
κομμάτων από το Κράτος, έσοδα και δαπάνες, προβολή, 
δημοσιότητα και έλεγχοι των οικονομικών των πολιτι¬ 
κών κομμάτων και των υποψηφίων βουλευτών» (Α' 146) 
και ιδίως του άρθρου 30 παρ. 2 και 3, όπως ισχύουν. 

β) Του ν. 2328/1995 «Νομικό καθεστώς της ιδιωτικής 
τηλεόρασης και της τοπικής ραδιοφωνίας, ρύθμιση θε¬ 
μάτων ραδιοτηλεοπτικής αγοράς και άλλες διατάξεις» 
(ΦΕΚ 159 Α') και του Ν. 2644/1998 «Για την παροχή συν¬ 
δρομητικών ραδιοφωνικών και τηλεοπτικών υπηρεσιών 
και συναφείς διατάξεις» (Α' 233), όπως ισχύουν. 

γ) Του άρθρου 3 παρ. 2 του Ν. 4173/2013 «Νέα Ελλη¬ 
νική Ραδιοφωνία,Ίντερνετ και Τηλεόραση» (ΦΕΚ 169 Α’). 

δ) Του ν. 3723/2008 «Ενίσχυση της ρευστότητας της 
οικονομίας για την αντιμετώπιση των επιπτώσεων της 
διεθνούς χρηματοπιστωτικής κρίσης και άλλες διατά¬ 
ξεις» (Α' 250). 

ε) Του άρθρου 7 παρ. 1 του Ν. 3603/2007 «Ρύθμιση 
θεμάτων δημοσκοπήσεων» (Α' 188), όπως ισχύει. 

στ) Του ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
Διαδίκτυο «Πρόγραμμα Διαύγεια» και άλλες διατάξεις» 
(Α' 112). 


ζ) Του άρθρου 2 του Ν. 3242/2004 «Ρυθμίσεις για την 
οργάνωση και λειτουργία της Κυβέρνησης, την διοικη¬ 
τική διαδικασία και τους Ο.Τ.Α.» (Α' 102). 

η) Του π.δ. 26/2012 «Κωδικοποίηση σ’ ενιαίο κείμενο 
των διατάξεων της νομοθεσίας για την εκλογή βου¬ 
λευτών» (Α' 57). 

θ) Του π.δ. 58/2014 «Ορισμός ημέρας διεξαγωγής και 
διάρκειας της ψηφοφορίας για την εκλογή των μελών 
του Ευρωπαϊκού Κοινοβουλίου» (Α' 101). 

ι) Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, ο οποίος κυρώθη¬ 
κε με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα» (Α' 98), όπως ισχύει. 

ια) Του π.δ. 258/1993 «Οργανισμός της Γενικής Γραμ¬ 
ματείας Τύπου και Πληροφοριών του Υπουργείου Προ¬ 
εδρίας της Κυβέρνησης» (Α' 112), όπως ισχύει. 

ιβ) Του π.δ. 189/2009 «Καθορισμός και ανακατανομή 
αρμοδιοτήτων των Υπουργείων.» (Α' 221) 
ιγ) Των άρθρων 1 και 2 του π.δ. 73/2011 «Μετονομασία 
της Γ ενικής Γ ραμματείας Επικοινωνίας και της Γ ενικής 
Γραμματείας Ενημέρωσης, ανακατανομή των υπαγο- 
μένων σε αυτές υπηρεσιών, μεταφορά υπηρεσιών και 
αρμοδιοτήτων από το Υπουργείο Πολιτισμού και Του¬ 
ρισμού στον Πρωθυπουργό, σύσταση Γ ενικής Γ ραμμα¬ 
τείας Ναυτιλίας στο Υπουργείο Ανάπτυξης, Ανταγωνι¬ 
στικότητας και Ναυτιλίας και ρύθμιση άλλων συναφών 
θεμάτων.» (Α' 178). 

ιδ) Του άρθρου 5 του π.δ. 65/2011 «Διάσπαση του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλάσσιων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 
Μάθησης και θρησκευμάτων της Γ ενικής Γ ραμματείας 
Νέας Γενιάς.» (Α' 147). 

ιε) Του άρθρου 8 του π.δ. 85/2012 «Ίδρυση και μετο¬ 
νομασία Υπουργείων, μεταφορά και κατάργηση υπη¬ 
ρεσιών» (Α' 141). 

ιστ) Του π.δ. 90/2012 «Διορισμός Υπουργού και Υφυ¬ 
πουργών» (Α' 144). 








15644 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ιζ) Του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

ιη) Της υπ’ αριθ. Υ70/11.7.2012 απόφασης του Πρωθυ¬ 
πουργού «Ανακαθορισμός αρμοδιοτήτων του Υπουργού 
Επικράτειας Δημητρίου Σταμάτη και καθορισμός αρμο¬ 
διοτήτων του Υφυπουργού στον Πρωθυπουργό, Συμεών 
Κεδίκογλου» (Β' 2116), όπως ισχύει. 

2. Την υπ’ αριθμ. 503/30.4.2014 γνώμη του Εθνικού Συμ¬ 
βουλίου Ραδιοτηλεόρασης. 

3. Την από 25.4.2014 και 28.4.2014 πρόταση της Δια¬ 
κομματικής Επιτροπής Εκλογών, που συγκροτήθηκε με 
την υπ’ αριθμ. 16138/23.4.2014 απόφαση του Υπουργού 
Εσωτερικών «Συγκρότηση Διακομματικής Επιτροπής 
Εκλογών» (ΒΊ 014). 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Κατά τη διάρκεια της προεκλογικής περιόδου, ενόψει 
των εκλογών της 25ης Μάΐου 2014 για την ανάδειξη 
των αντιπροσώπων στο Ευρωπαϊκό Κοινοβούλιο, ισχύ¬ 
ουν οι εξής ρυθμίσεις, ως προς τους όρους προβολής 
των πολιτικών κομμάτων και συνασπισμών κομμάτων 
που συμμετέχουν στις εκλογές αυτές, αλλά και στην 
παρούσα σύνθεση του Ευρωπαϊκού Κοινοβουλίου, από 
τους δημόσιους και ιδιωτικούς ενημερωτικούς ραδιο¬ 
φωνικούς και τηλεοπτικούς σταθμούς ελεύθερης λήψης, 
καθώς και τους φορείς παροχής συνδρομητικών, ραδι¬ 
οφωνικών και τηλεοπτικών υπηρεσιών κάθε μορφής, οι 
οποίοι λειτουργούν νόμιμα σύμφωνα με την ισχύουσα 
ραδιοτηλεοπτική νομοθεσία: 

1. Η Δημόσια Τηλεόραση (ΔΤ) και στη συνέχεια μετά 
την έναρξη εκπομπής ραδιοτηλεοπτικού προγράμματος 
η εταιρεία με την επωνυμία «ΝΕΑ ΕΛΛΗΝΙΚΗ ΡΑΔΙΟΦΩ¬ 
ΝΙΑ, ΙΝΤΕΡΝΕΤ ΚΑΙ ΤΗΛΕΟΡΑΣΗ ΑΕ.» (ΝΕΡΙΤ Α.Ε.), έχουν 
την υποχρέωση να μεταδίδουν σε εθνικό ραδιοφωνικό 
και τηλεοπτικό δίκτυο μια συνέντευξη διάρκειας εξήντα 
(60") πρώτων λεπτών της ώρας, του αρχηγού κάθε πολι¬ 
τικού κόμματος ή συνασπισμού κομμάτων. Η ΔΤ και στη 
συνέχεια μετά την έναρξη εκπομπής ραδιοτηλεοπτικού 
προγράμματος η ΝΕΡΙΤ Α.Ε. υποχρεούνται να επιτρέ¬ 
πουν την απευθείας αναμετάδοση των συνεντεύξεων 
και να διαθέτουν δωρεάν το περιεχόμενο των σχετικών 
μαγνητοσκοπήσεων ή μαγνητοφωνήσεων σε οποιονδή- 
ποτε ιδιωτικό ραδιοφωνικό ή τηλεοπτικό σταθμό που 
λειτουργεί νόμιμα και υποβάλλει αντίστοιχο αίτημα. 

2. Η ΔΤ και στη συνέχεια μετά την έναρξη εκπομπής 
ραδιοτηλεοπτικού προγράμματος η ΝΕΡΙΤ Α.Ε., έχουν 
επίσης την υποχρέωση να μεταδώσουν σε εθνικό τηλεο¬ 
πτικό και ραδιοφωνικό δίκτυο κατά τη μεσημβρινή ζώνη, 
μια συνέντευξη Τύπου, με καθένα από τους αρχηγούς 
των πολιτικών κομμάτων ή συνασπισμών κομμάτων, δι¬ 
άρκειας εξήντα (60’) πρώτων λεπτών της ώρας. Τις συ¬ 
νεντεύξεις αυτές έχουν την υποχρέωση να μεταδώσουν 
την ίδια ημέρα είτε απευθείας, είτε μαγνητοσκοπημένες 
ή μαγνητοφωνημένες και οι νομίμως λειτουργούντες 
ιδιωτικοί ενημερωτικοί ραδιοφωνικοί και τηλεοπτικοί 
σταθμοί ελεύθερης λήψης εθνικής, περιφερειακής και 
τοπικής εμβέλειας. Σε περίπτωση μαγνητοσκοπημένης 
ή μαγνητοφωνημένης μετάδοσης, η έναρξη και η λήξη 
μετάδοσης πρέπει να λάβει χώρα μεταξύ 12:00-01:00. 
Το εδάφιο β' της παρ. 1 της παρούσας έχει εφαρμογή 
και για τις συνεντεύξεις της παρούσας παραγράφου. 


3. Η ΔΤ και στη συνέχεια μετά την έναρξη εκπομπής 
ραδιοτηλεοπτικού προγράμματος η ΝΕΡΙΤ Α.Ε., καθώς 
και οι νομίμως λειτουργούντες ενημερωτικοί ιδιωτικοί 
τηλεοπτικοί και ραδιοφωνικοί σταθμοί ελεύθερης λήψης 
εθνικής, περιφερειακής και τοπικής εμβέλειας έχουν 
την υποχρέωση να οργανώσουν τέσσερις, τουλάχιστον, 
αυτοτελείς συζητήσεις στρογγυλής τράπεζας με εκ¬ 
προσώπους των πολιτικών κομμάτων ή συνασπισμών 
κομμάτων της παρούσας απόφασης. Ως ώρα μετάδο¬ 
σης των συζητήσεων αυτών ορίζεται το διάστημα από 
18:00-01:30. 

4. Η ΔΤ και στη συνέχεια μετά την έναρξη εκπομπής 
ραδιοτηλεοπτικού προγράμματος η ΝΕΡΙΤ Α.Ε., έχει την 
υποχρέωση να καλύψει μια προεκλογική συγκέντρωση ή 
άλλη προεκλογική πολιτική εκδήλωση καθενός από τα 
πολιτικά κόμματα ή συνασπισμούς κομμάτων, την οποία 
θα επιλέξουν τα ίδια. Επίσης, η ΔΤ και στη συνέχεια 
μετά την έναρξη εκπομπής ραδιοτηλεοπτικού προγράμ¬ 
ματος η ΝΕΡΙΤ Α.Ε έχει την υποχρέωση να καλύψει μια 
προεκλογική συγκέντρωση ή άλλη προεκλογική πολι¬ 
τική εκδήλωση καθενός από τα πολιτικά κόμματα ή 
συνασπισμούς κομμάτων, η οποία θα διοργανωθεί στη 
Θεσσαλονίκη ή σε άλλη πόλη της Βόρειας Ελλάδας. Τ ο 
εδάφιο β' της παρ. 1 της παρούσας εφαρμόζεται και 
στην περίπτωση αυτή. 

5. Η ΔΤ και στη συνέχεια μετά την έναρξη εκπομπής 
ραδιοτηλεοπτικού προγράμματος η ΝΕΡΙΤ Α.Ε., καθώς 
και οι νομίμως λειτουργούντες ενημερωτικοί ιδιωτικοί 
τηλεοπτικοί και ραδιοφωνικοί σταθμοί εθνικής, περιφε¬ 
ρειακής και τοπικής εμβέλειας, καθώς και οι φορείς συν¬ 
δρομητικών ραδιοφωνικών και τηλεοπτικών υπηρεσιών 
κάθε μορφής έχουν υποχρέωση να διαθέσουν δωρεάν 
ένα δεκάλεπτο την εβδομάδα από 7:00 έως 22.00 σε 
καθένα από τα πολιτικά κόμματα και συνασπισμούς 
κομμάτων για την παρουσίαση των προγραμμάτων τους 
ή όποια άλλη πολιτική δραστηριότητα επιλεγεί από τα 
αντίστοιχα κόμματα. Δεν επιτρέπεται μετακύλιση, ούτε 
συσσώρευση των δεκαλέπτων. Κατ’ εξαίρεση, και σε 
περίπτωση που δεν καταστεί εφικτή από τα πολιτικά 
κόμματα ή τους συνασπισμούς κομμάτων η χρήση του 
δωρεάν δεκαλέπτου κατά τα ανωτέρω, επιτρέπεται, κα¬ 
τόπιν αιτήσεως, η μετακύλιση και μόνον του δεκαλέπτου 
της πρώτης εβδομάδας αποκλειστικούς στη δεύτερη. 
Κατά τη διάρκεια των δεκάλεπτων αυτών επιτρέπεται 
στα κόμματα ή συνασπισμούς κομμάτων να μεταδί¬ 
δουν διαφημιστικά μηνύματα τα οποία δεν μπορούν να 
υπερβούν το ένα τρίτο (1/3) του εκάστοτε διατιθέμενου 
δεκάλεπτου χρόνου. 

6. Ο χρόνος που διατίθεται για τη μετάδοση διαφη¬ 
μιστικών μηνυμάτων των πολιτικών κομμάτων ή συνα¬ 
σπισμών κομμάτων στους ενημερωτικούς τηλεοπτικούς 
σταθμούς εθνικής εμβέλειας καθώς και στους φορείς 
παροχής συνδρομητικών ραδιοφωνικών και τηλεοπτι¬ 
κών υπηρεσιών μέσω δορυφόρου, δεν επιτρέπεται να 
υπερβαίνει το είκοσι τοις εκατό (20%) του ημερήσιου 
χρόνου μετάδοσης ραδιοφωνικών ή τηλεοπτικών προ¬ 
γραμμάτων. Ο καταμερισμός του χρόνου αυτού δεν 
επιτρέπεται να υπερβαίνει τα τέσσερα λεπτά της ώρας 
(4') ανά ώρα, μη συνυπολογιζόμενου του επιτρεπόμενου 
ανά ώρα ορίου των δώδεκα λεπτών (12') του χρόνου 
μετάδοσης των διαφημιστικών μηνυμάτων. 

Ο συνολικός χρόνος για τη μετάδοση μηνυμάτων των 
πολιτικών κομμάτων Πανελλήνιο Σοσιαλιστικό Κίνημα 

(ΠΑΣΟΚ), Νέα Δημοκρατία, Κομουνιστικό Κόμμα Ελλά¬ 
δος, Λαϊκός Ορθόδοξος Συναγερμός Γ. Καρατζαφέρης 
(ΛΑ.Ο.Σ), Συνασπισμός Ριζοσπαστικής Αριστερός, Οικο- 
λόγοι Πράσινοι, ΑνεξάρτητοίΕλληνες-Πάνος Κομμένος, 
Λαϊκός Σύνδεσμος-Χρυσή Αυγή, Δημοκρατική Αριστερά, 
στους ιδιωτικούς ενημερωτικούς τηλεοπτικούς σταθ¬ 
μούς εθνικής εμβέλειας, θα αντιστοιχεί στο ποσό των 
τεσσάρων εκατομμυρίων οκτακόσιων χιλιάδων ευρώ 
(4.800.000 €) και στους φορείς παροχής συνδρομητικών 
ραδιοφωνικών και τηλεοπτικών υπηρεσιών μέσω δορυ¬ 
φόρου (Μυΐ_ΤΙΟΗΟΙΟΕ ΗΕίίΑδ Α.Ε.Ε.) και (ΟΤΕ Α.Ε.) θα 
αντιστοιχεί στο ποσό των διακοσίων πενήντα χιλιάδων 
ευρώ (250.000 €), με βάση τους θεωρημένους από την 
οικεία Δ.Ο.Υ. τιμοκαταλόγους, έως την 22α Απριλίου 
2014, ημερομηνία έναρξης της προεκλογικής περιόδου 
των εκλογών της 25ης Μα'ΐου 2014 για την ανάδειξη των 
μελών του Ευρωπαϊκού Κοινοβουλίου. 

Η αναλογία κατανομής του χρόνου έχει ως εξής: 

Ποσοστό σαράντα τοις εκατό (40%) θα διατίθεται 
αναλογικά στα κόμματα με βάση τα αποτελέσματα των 
ευρωεκλογών του 2009. 

Ποσοστό σαράντα τοις εκατό (40%) θα διατίθεται 
αναλογικά στα κόμματα με βάση τα αποτελέσματα των 
εθνικών εκλογών του Ιουνίου του 2012. 

Ειδικότερα, αναφορικά με το ανωτέρω 80% του χρό¬ 
νου, η κατανομή θα γίνει ως εξής: 

Ν.Δ. ποσοστό 26,5696%, ΠΑ.ΣΟ.Κ. 21,0539%, ΣΥ.ΡΙΖ.Α. 
13,4675%, Κ.Κ.Ε. 5,5177%, ΑΝΕΞΑΡΤΗΤΟΙ ΕΛΛΗΝΕΣ 
3,1954%, ΛΑ.Ο.Σ 3,0846%, ΛΑΪΚΟΣ ΣΥΝΔΕΣΜΟΣ - ΧΡΥ¬ 
ΣΗ ΑΥΓΗ 2,9444%, ΔΗΜΟΚΡΑΤΙΚΗ ΑΡΙΣΤΕΡΑ 2,6593%, 
ΟΙΚΟΛΟΓΟΙ ΠΡΑΣΙΝΟΙ 1,5077% 

Ήτοι, στους τηλεοπτικούς σταθμούς εθνικής εμβέλειας 
αναλογούν μηνύματα αξίας: Στη Ν.Δ. 1.594.176,2784 €, στο 
ΠΑ.ΣΟ.Κ. 1.263.233,9566 €, στον ΣΥ.ΡΙΖ.Α. 808.048,3656 €, 
στο Κ.Κ.Ε. 331.060,2486 €, στους ΑΝ.ΕΛ. 191.724,2847 €, 
στον ΛΑ.Ο.Σ.185.073,9821 €, στον ΛΑΪΚΟ ΣΥΝΔΕΣΜΟ - 
ΧΡΥΣΗ ΑΥΓΗ 176.662,0572 €, στη ΔΗΜΟΚΡΑΤΙΚΗ ΑΡΙΣΤΕ¬ 
ΡΑ 159.557,4939 € και στους ΟΙΚΟΛΟΓΟΥΣ ΠΡΑΣΙΝΟΥΣ 
90.463,3330 €. 

Το υπόλοιπο ποσοστό είκοσι τοις εκατό (20%) θα δι¬ 
ατίθεται ισομερώς σε όλα τα κόμματα ή συνασπισμούς 
κομμάτων που συμμετέχουν στις παρούσες εκλογές για 
το Ευρωπαϊκό Κοινοβούλιο. 

Η κατανομή του χρόνου μετάδοσης διαφημιστικών 
μηνυμάτων των πολιτικών κομμάτων ή συνασπισμών 
κομμάτων στους δημόσιους και ιδιωτικούς ενημερω¬ 
τικούς τηλεοπτικούς σταθμούς αντιστοιχεί στα εξής 
ποσά: ΜΕΘΑ ΘΗΑΝΝΕΕ 1.756.933,02 ευρώ, ΑΝΤΕΝΝΑ 
Τ.ν 1.653.032,56 ευρώ, ΑΕΡΗΑ Τν 906.795,48 ευρώ, δΤΑΒ 
816.125,43 ευρώ, ΣΚΑΪ 810.922,40 ευρώ ΜΑΚΕΔΟΝΙΑ Τ.ν. 
4.451,85 ευρώ, ευρώ, Ε Τν 1483,95 ευρώ, ΔΤ 50.255,31 
ευρώ και στους φορείς παροχής συνδρομητικών ραδι¬ 
οφωνικών και τηλεοπτικών υπηρεσιών μέσω δορυφόρου 
ΜυΐΤΙΟΗΟΙΟΕ ΗΕίίΑδ Α.Ε.Ε. και ΟΤΕ Α.Ε. 250.000 ευρώ. 

Κατά τη διάρκεια της προεκλογικής περιόδου δεν 
επιτρέπεται η μετάδοση μηνυμάτων φορέων εκτός των 
πολιτικών κομμάτων ή συνασπισμών κομμάτων, το πε¬ 
ριεχόμενο των οποίων μπορεί να χαρακτηρισθεί, άμεσα 
ή έμμεσα, ως πολιτικό. 

7. Ο χρόνος που διατίθεται για τη μετάδοση διαφη¬ 
μιστικών μηνυμάτων των πολιτικών κομμάτων ή συνα¬ 
σπισμών κομμάτων στους ιδιωτικούς ενημερωτικούς 
τηλεοπτικούς σταθμούς, περιφερειακής και τοπικής 


εμβέλειας καθώς και στους ραδιοφωνικούς σταθμούς, 
καθορίζεται σε οκτώ (8') λεπτά της ώρας ημερησίως. 
Ως ώρα μετάδοσης των μηνυμάτων αυτών ορίζεται το 
διάστημα από 7:00 έως 22.00. Η κατανομή του χρόνου 
είναι ανάλογη με αυτή της προηγούμενης παραγράφου. 

8. Ο χρόνος μετάδοσης διαφημιστικών μηνυμάτων 
ή μηνυμάτων κοινωνικού περιεχομένου των πολιτικών 
κομμάτων ή συνασπισμών κομμάτων στο ραδιόφωνο 
της ΔΤ και στη συνέχεια μετά την έναρξη εκπομπή 
ραδιοτηλεοπτικού προγράμματος της ΝΕΡΙΤ Α.Ε., κα¬ 
θορίζεται σε δέκα (ΙΟ') λεπτά της ώρας ημερησίως. Η 
κατανομή του χρόνου αυτού είναι ανάλογη με αυτή της 
παραγράφου 6. 

9. Η ΔΤ και στη συνέχεια μετά την έναρξη εκπομπής 
ραδιοτηλεοπτικού προγράμματος η ΝΕΡΙΤ Α.Ε. και οι 
νομίμως λειτουργούντες ιδιωτικοί ενημερωτικοί τηλεο¬ 
πτικοί σταθμοί εθνικής, περιφερειακής και τοπικής εμβέ¬ 
λειας και ιδιωτικοί ενημερωτικοί ραδιοφωνικοί σταθμοί, 
καθώς και οι φορείς συνδρομητικών ραδιοφωνικών και 
τηλεοπτικών υπηρεσιών κάθε μορφής, υποχρεούνται να 
διαθέτουν το ένα τρίτο (1/3) του χρόνου των δελτίων 
ειδήσεων για την παρουσίαση της προεκλογικής δρα¬ 
στηριότητας των κομμάτων και των συνασπισμών των 
κομμάτων. Από τη ρύθμιση αυτή εξαιρούνται τα δελτία 
ειδήσεων κάτω των πέντε (5') λεπτών. 

10. Οι δημόσιοι και οι ιδιωτικοί νομίμως λειτουργού- 
ντες ενημερωτικοί τηλεοπτικοί σταθμοί εθνικής και 
περιφερειακής εμβέλειας και οι δημόσιοι και ιδιωτικοί 
ενημερωτικοί ραδιοφωνικοί σταθμοί, καθώς και οι φο¬ 
ρείς συνδρομητικών ραδιοφωνικών και τηλεοπτικών 
υπηρεσιών κάθε μορφής, οφείλουν να μεριμνούν, ώστε η 
προβολή, κατά τη διάρκεια δελτίων ειδήσεων, εκπομπών 
πολιτικού διαλόγου ή άλλων ενημερωτικών εκπομπών, 
συνεντεύξεων σχετικά με τις θέσεις και την δραστηριό¬ 
τητα των πολιτικών κομμάτων ή συνασπισμών κομμάτων 
να μην παραβιάζει την αρχή της αναλογικής ισότητας. Η 
τήρηση της αρχής της αναλογικής ισότητας πρέπει να 
διέπει εν γένει τα δελτία ειδήσεων και τα προγράμμα- 
τά τους, ώστε να επιτευχθεί η ουσιαστική ενημέρωση 
των πολιτών για τις θέσεις και τις δραστηριότητες των 
πολιτικών κομμάτων ή συνασπισμών κομμάτων και εξε¬ 
τάζεται σύμφωνα με την ισχύουσα νομοθεσία. 

11. Απαγορεύεται η καταβολή στους ραδιοφωνικούς 
και τηλεοπτικούς σταθμούς οποιουδήποτε οικονομι¬ 
κού ή άλλου είδους ανταλλάγματος για τη συμμετοχή 
εκπροσώπων πολιτικών κομμάτων και συνασπισμών 
κομμάτων ή υποψήφιων ευρωβουλευτών σε δελτία ει¬ 
δήσεων ή άλλες εκπομπές. 

12. Οι δημόσιοι και οι ιδιωτικοί ραδιοφωνικοί και τηλε¬ 
οπτικοί σταθμοί ελεύθερης λήψης, καθώς και οι φορείς 
παροχής συνδρομητικών υπηρεσιών υποχρεούνται να μη 
μεταδίδουν ή αναμεταδίδουν οποιαδήποτε δημοσκόπη¬ 
ση ή αποτέλεσμα δημοσκόπησης, πανελλήνιου ή τοπικού 
χαρακτήρα, με οποιονδήποτε τρόπο κι αν διενεργείται 
αυτή ή σχολιασμό αυτής, σχετικά με τις πολιτικές τά¬ 
σεις, απόψεις και προτιμήσεις της κοινής γνώμης για 
πολιτικά κόμματα, πολιτικές θέσεις και πρόσωπα ή άλλα 
ζητήματα που συνδέονται με το αντικείμενο των εκλο¬ 
γών της παρούσας απόφασης μία (1) ημέρα πριν από τη 
διενέργεια των εκλογών για την ανάδειξη των μελών 
του Ευρωπαϊκού Κοινοβουλίου και έως τη 19η ώρα της 
ημέρας της ψηφοφορίας. 

Κατά τα λοιπά, για τη διενέργεια και αναμετάδοση 
των δημοσκοπήσεων και εν γένει των ερευνών γνώμης 
στη διάρκεια της προεκλογικής περιόδου ισχύουν οι 
διατάξεις του Ν. 3603/2007 (Α' 188). 

13. Κατά τη διάρκεια της προηγούμενης ημέρας, καθώς 
και κατά την ημέρα διεξαγωγής των εκλογών και μέχρι 
τις 19:00 δεν επιτρέπεται η μετάδοση διαφημιστικών 
μηνυμάτων και συγκεντρώσεων ή άλλων πολιτικών εκ¬ 
δηλώσεων των κομμάτων, καθώς και η μετάδοση εκ¬ 
πομπών προεκλογικού διαλόγου ή εκτιμήσεων για το 
εκλογικό αποτέλεσμα με εξαίρεση τις δηλώσεις των 
αρχηγών των πολιτικών κομμάτων που γίνονται κατά 
τη διάρκεια της εκλογικής διαδικασίας. 

14. Το Εθνικό Συμβούλιο Ραδιοτηλεόρασης (ΕΣΡ) μερι¬ 
μνά για την τήρηση των υποχρεώσεων που απορρέουν 
από την παρούσα απόφαση και μπορεί να ζητά, για τον 
έλεγχο αυτόν, οποιοδήποτε στοιχείο. Η μη τήρηση των 
υποχρεώσεων αυτών αποτελεί παραβίαση της νομοθεσί¬ 
ας που διέπει τη λειτουργία των ιδιωτικών ραδιοφωνικών 


και τηλεοπτικών σταθμών, κατά την έννοια των άρθρων 4 
και 8 του Ν. 2328/1995 και 12 και 15 παρ. 3 του Ν. 2644/1998, 
όπως αυτά ισχύουν. Ειδικώς η μη τήρηση των υποχρεώσε¬ 
ων της παρ. 12 της παρούσης επισύρει τις κυρώσεις που 
προβλέπονται από τον ν. 3603/2007. Το Εθνικό Συμβούλιο 
Ραδιοτηλεόρασης (ΕΣΡ) μπορεί, στο πλαίσιο των σχετι¬ 
κών ελεγκτικών αρμοδιοτήτων του, να ζητά από τους 
ραδιοφωνικούς και τηλεοπτικούς σταθμούς την υποβολή, 
εντός ευλόγου χρόνου, συγκεκριμένων στοιχείων. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2014 

οι ΥΠΟΥΡΓΟΙ 

